Broj: 02/4.01-7-011-216/18

Datum: 5. februar 2018. godine

Na osnovu člana 48. Poslovnika Narodne skupštine Republike Srpske (”Službeni glasnik Republike Srpske”, broj 31/11 i 34/17), Odbor za zaštitu životne sredine podnosi Skupštini sljedeći

***I Z V J E Š TA J***

***o razmatranju Prijedloga zakona o izmjenama i dopunama Zakona o***

***upravljanju otpadom – po hitnom postupku***

Odbor za zaštitu životne sredine na sjednici održanoj 5. februara 2018. godine razmatrao je Prijedlog zakona o izmjenama i dopunama Zakona o upravljanju otpadom – po hitnom postupku.

Sjednici su prisustvovali: Vesna Jungić, predsjednica Odbora, Obren Marković, Goran Đorđić, Dragan Galić i Vlado Gligorić, članovi Odbora.

Odsutni su bili: Slavko Dunjić, Novak Motika, Simuna Žakula i Nedim Čivić, članovi Odbora.

Obrazloženje pomenutog Prijedloga zakona podnijeli su g-đa Svjetlana Radusin, predstavnica Ministarstva za prostorno uređenje, građevinarstvo i ekologiju i g-din Srđan Todorović, direktor Fonda za zaštitu životne sredine i energetsku efikasnost Republike Srpske.

Nakon provedene rasprave, članovi Odbora su jednoglasno usvojili stav da se Prijedlog zakona o izmjenama i dopunama Zakona o upravljanju otpadom, razmatra u predloženoj formi na Dvadeset trećoj sjednici Narodne skupštine Republike Srpske.

Na osnovu člana 48. Poslovnika Narodne skupštine Republike Srpske za izvjestioca je određena predsjednica Odbora.

**PREDSJEDNICA ODBORA**

***Vesna Jungić, s.r.***